आचार्य कुणाल ने कहा, “मुझे सरकार की ओर से सूचित किया गया है कि कंबोडियाई सरकार से कोई जवाब नहीं मिला है।” इसलिए निर्माण कार्य शुरू करने का निर्णय लिया गया है। पूर्व पुलिस अधिकारी ने कहा कि मंदिर का डिजाइन खास तौर पर इंडोनेशिया व थाईलैंड समेत भारत और दुनियाभर के दर्जनों प्रमुख मंदिरों से प्रभावित है। उन्होंने कहा,”कई मुसलमानों ने मामूली दर पर जमीन दी है। बिना उनकी मदद के इस महत्वाकांक्षी परियोजना को शुरू करना मुश्किल था।” मंदिर के एक हॉल में20,000 लोगों के बैठने की क्षमता होगी और मुख्य मंदिर में राम, सीता, लव और कुश की प्रतिमाएं लगाई जाएंगी। मंदिर का निर्माण नामी कंस्ट्रक्शन कंपनी एल एंड टी इंडिया करेगी। यहां बता दें कि विराट रामायण मंदिर की परिकल्पना को धरातल पर उतारने के लिए आचार्य किशोर कुणाल के नेतृत्व में श्री विराट रामायण मंदिर निर्माण समिति का गठन किया गया है। मंदिर निर्माण समिति से जूड़े ललन सिंह, रामाकांत तिवारी, मयंकेश्वर सिंह, पत्रकार मधुरेश प्रियदर्शी एवं अन्य सभी सदस्य श्री कुणाल की इस अति महत्वाकांक्षी परियोजना को धरातल पर उतारने के लिए लगातार काम कर रहे हैं।